gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9129, del 16-07-2021 (2021/7703)

Informació pública de la modificació de la Llei 2/2017, de 3 de febrer, per la funció social de l'habitatge de la Comunitat Valenciana.
---------------------------------------------------------------------------------------------------------------------------------------

### Dades del document

Número de DOGV
:   9129

Data del DOGV
:   16-07-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/7703


Data del document
:   13-07-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Anunci

Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * cooperació administrativa

Informació pública de la modificació de la Llei 2/2017, de 3 de febrer, per la funció social de l'habitatge de la Comunitat Valenciana. [2021/7703]  
Conforme amb el que s'estableix en els articles 133.2 de la Llei 39/2015, de 2 d'octubre, del procediment administratiu comú de les administracions públiques, 42 i 43.1.c de la Llei 5/1983, de 30 de desembre, del Consell, 47 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, s'acorda sotmetre a informació pública, pel termini de 15 dies, la modificació que es pretén operar en la Llei 2/2017, de 3 de febrer, per la funció social de l'habitatge de la Comunitat Valenciana. El còmput del termini s'iniciarà l'endemà de la publicació del present anunci en el Diari Oficial de la Generalitat Valenciana.  
  
El text del projecte normatiu pot ser consultat en la pàgina web de la Vicepresidència Segona del Consell i Conselleria d'Habitatge i Arquitectura Bioclimàtica en l'apartat «Normativa en tramitació», en la següent adreça d'internet: http://www.habitatge.gva.es/es/audiencia-e-informacion-publica, i en el portal de transparència de la Generalitat (http://gvaoberta.gva.es), així com en la Direcció General de Coordinació Institucional de la Vicepresidència Segona i Conselleria d'Habitatge i Arquitectura Bioclimàtica, plaça del Carme, núm. 4, codi postal 46588 València.  
Les al·legacions, suggeriments o observacions efectuades per les persones o entitats que es consideren interessades podran ser remeses per a la seua consideració a la Sotssecretaria per correu electrònic remés a l'adreça subsecretaria\_vqhuic@gtp.hk, indicant en l'assumpte: «Al·legacions a la modificació de la Llei 2/2017, de 3 de febrer, per la funció social de l'habitatge de la Comunitat Valenciana.»  
  
València, 13 de juliol de 2021.- La sotssecretaria: Blanca Jiménez Garrido.
Diari Oficial de la Generalitat Valenciana


Sumari del DOGV 9222, del 24-11-2021 (2021/11805)

Convocatòria del procés selectiu per a proveir en propietat una plaça de peó o peona de serveis múltiples.
----------------------------------------------------------------------------------------------------------

### Dades del document

Número de DOGV
:   9222

Data del DOGV
:   24-11-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/11609


Data del document
:   09-11-2021

Organisme emissor
:   Ajuntament de l'Alcora

Tipus de document
:   Anunci

Descriptors 

:   * Alcora, l'
    * concurs administratiu

Convocatòria del procés selectiu per a proveir en propietat una plaça de peó o peona de serveis múltiples. [2021/11888]  
En el Butlletí Oficial de la Província de Castelló número 129, de 28 d'octubre de 2021, es van publicar les bases per a proveir en propietat una plaça de peó o peona de serveis múltiples, pertanyent a l'escala d'Administració Especial, subescala serveis especiales, classe personal d'oficis, subgrup AP, mitjançant el sistema de concurs oposició, en torn lliure.  
En el Boletín Oficial del Estado número 267, de 8 de novembre de 2021, es va publicar l'extracte de la convocatòria.  
El termini de presentació de sol·licituds serà de 20 dies hàbils a comptar des del següent al de la publicació de la present convocatòria en el Diari Oficial de la Generalitat Valenciana.  
Cosa que s'exposa al públic per a coneixement general.  
  
L'Alcora, 9 de novembre de 2021.- L'alcalde: Samuel Falomir Sancho.
Diari Oficial de la Generalitat Valenciana


Sumari del DOGV 9053, del 01-04-2021 (2021/3359)

ACORD de 18 de març de 2021, del Consell, d'autorització de l'expedient de rescabalament EI21-SCE10-02 AVSRE per obligacions contretes en 2020.
-----------------------------------------------------------------------------------------------------------------------------------------------

### Dades del document

Número de DOGV
:   9053

Data del DOGV
:   01-04-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/3359


Data del document
:   18-03-2021

Organisme emissor
:   Conselleria de Justícia, Interior i Administració Pública

Tipus de document
:   Acord

Descriptors 

:   * Conselleria de Justícia, Interior i Administració Pública

ACORD de 18 de març de 2021, del Consell, d'autorització de l'expedient de rescabalament EI21-SCE10-02 AVSRE per obligacions contretes en 2020. [2021/3359]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera de Justícia, Interior i Administració Pública, el Consell, amb la deliberació prèvia, en la reunió de 18 de març de 2021,  
  
  
ACORDA  
  
Primer  
Autoritzar l'aprovació per la persona titular de la Conselleria de Justícia, Interior i Administració Pública de l'expedient de rescabalament EI21-SCE10-02 AVSRE, pel servei de manteniment de la xarxa d'estacions automàtiques de vigilància radiològica ambiental, des de l'1 de juny al 31 de desembre de 2020, per import de 40.221,91 - (IVA inclòs).  
  
  
Segon  
Autoritzar la imputació al pressupost del 2021, de les obligacions econòmiques contretes en 2020, per import de 40.221,91 -  
  
València, 18 de març de 2021  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9014, del 05-02-2021 (2021/647)

Notificació de la sentència dictada en el procediment ordinari número 156/2018.
-------------------------------------------------------------------------------

### Dades del document

Número de DOGV
:   9014

Data del DOGV
:   05-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/647


Organisme emissor
:   Jutjat de Primera Instància i Instrucció Número 1 de Picassent

Tipus de document
:   Edicte

Notificació de la sentència dictada en el procediment ordinari número 156/2018. [2021/647]  
De: BBVA.  
Procuradora: Eva Badias Bastida.  
Contra: Sergio Gimeno Ferriols.  
  
En el procediment ordinari 156/2018, seguit a instàncies de BBVA, contra Sergio Gimeno Ferriols, s'ha dictat la sentència que, literalment, és com segueix:  
Sentència 110/20  
Picassent, 16 de setembre de 2020.  
Irene M. Vidal Notan, magistrada jutgessa del Jutjat de Primera Instància i Instrucció número 1 de Picassent i del seu partit judicial, he vist les actuacions de judici ordinari número 156/18, seguides a instàncies del procurador dels tribunals Francisco Cerrillo Ruesta, en nom i representació de Banco Bilbao Vizcaya Argentaria, SA (d'ara en avant, BBVA), contra Sergio Gimeno Ferriols, declarat en rebel·lia en aquestes actuacions, sobre resolució contractual i reclamació de quantitat per import de 75.143,67 euros.  
  
«Dispositiva  
Estime la demanda interposada pel procurador dels tribunals Francisco Cerrillo Ruesta, en nom i representació de Banco Bilbao Vizcaya Argentaria, SA, contra Sergio Gimeno Ferriols, declarat en rebel·lia en aquestes actuacions, declare la resolució, per incompliment reiterat de la part demandada, i el venciment anticipat de l'obligació de pagament, del contracte de préstec subscrit entre les parts, i condemne Sergio Gimeno Ferriols a abonar a Banco Bilbao Vizcaya Argentaria, SA 75.143,67 euros en concepte de principal, més els interessos posteriors que es produïsquen des de la interpel·lació judicial, al tipus d'interés remuneratori i fins al pagament complet de les quantitats degudes. S'imposen les costes a Sergio Gimeno Ferriols.  
  
Notifiqueu aquesta sentència a les parts i feu-los saber que, en contra, s'hi pot interposar, davant d'aquest jutjat, dins del termini de 20 dies comptador a partir de l'endemà de la notificació, un recurs d'apel·lació, de què coneixerà l'Audiència Provincial de València. En la interposició del recurs, l'apel·lant ha d'exposar les al·legacions en què base la impugnació, a més d'esmentar la resolució apel·lada i els pronunciaments que impugna.  
Aquesta és la meua sentència, de la qual es portarà una testimoniança a les actuacions que l'han motivada, i l'original quedarà en el llibre de sentències, que pronuncie, mane i signe.»  
  
I, atés que es desconeix el parador del demandat, Sergio Gimeno Ferriols, expedisc aquest edicte perquè li valga de notificació en deguda forma.  
  
Picassent, 30 de desembre de 2020.- La lletrada de l'Administració de justícia: Ángeles Bixquert Sanz.
Diari Oficial de la Generalitat Valenciana


Sumari del DOGV 9039, del 11-03-2021 (2021/1706)

Notificació de la sentència dictada en el rotlle d'apel·lació número 1401/2019.
-------------------------------------------------------------------------------

### Dades del document

Número de DOGV
:   9039

Data del DOGV
:   11-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1706


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 1401/2019. [2021/1706]  
Antonio Salvador Rodríguez Moldes Peiró, lletrat de l'Administració de justícia, de la secció desena de l'Audiència Provincial de València, per mitjà d'aquest edicte, faig saber que, en virtut del que s'ha acordat mitjançant la resolució del dia de hui, dictada en el rotlle d'apel·lació número 001401/2019, dimanant del judici número 000585/2019, del Jutjat de Primera Instància i Instrucció número 3 de Xàtiva, s'ha ordenat notificar a l'apel·lat que no ha comparegut en aquesta alçada, que es dirà al final, la sentència dictada en el rotlle esmentat, que té l'encapçalament i la dispositiva que són com segueix:  
Interlocutòria número 330/2020  
Presidenta: María del Pilar Manzana Laguarda.   
Magistrats: Ana Delia Muñoz Jiménez.  
Manuel Ortiz Romaní.  
València, 15 de juny de 2020  
La secció desena de l'audiència provincial ha vist, en grau d'apel·lació, les actuacions de núm. 000585/2019, seguides davant del Jutjat de Primera Instància i Instrucció núm. 3 de Xàtiva, entre les parts següents: com a demandant-apel·lant, Linda Margaret Holowczyk, dirigida per la lletrada Rosa Fernanda Koninckx Álvarez i representada per la procuradora María Francisca Benet Muñoz; i, com a demandat, Peter George Holowczyk.  
  
«La sala ordena:  
Declarar la nul·litat de les actuacions, amb retroacció d'aquestes al moment anterior a la notificació de la diligència d'ordenació de data 25 de setembre de 2019.  
Aquesta és la nostra interlocutòria, contra la qual no es pot interposar cap recurs, de la qual cal portar una certificació al rotlle, que pronunciem, manem i signem.»  
  
I, perquè el que s'ha acordat tinga lloc i valga de notificació a l'apel·lat que no ha comparegut en aquesta alçada, amb la fixació prèvia d'aquest edicte en el tauler d'anuncis d'aquesta secció desena i la publicació en el Diari Oficial de la Generalitat Valenciana, lliure i expedisc aquest edicte.  
  
 València, 16 d'octubre de 2020.- El lletrat de l'Administració de justícia: Antonio Salvador Rodríguez Moldes Peiró.
Diari Oficial de la Generalitat Valenciana


Sumari del DOGV 9037, del 09-03-2021 (2021/1614)

Notificació de la sentència dictada en el judici verbal número 689/2019.
------------------------------------------------------------------------

### Dades del document

Número de DOGV
:   9037

Data del DOGV
:   09-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1614


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal número 689/2019. [2021/1614]  
Procediment: judici verbal (250.2) [vrb] - 689/2019-9Y.  
De: Inversiones Blue Santorini, SL.  
Contra: Teodoro Moreta Calabuig.  
En el procediment de judici verbal 689/2019, seguit a instàncies d'Inversiones Blue Santorini, SL, contra T.M.C., s'ha dictat la sentència que té l'encapçalament i la dispositiva que, literalment, són com segueix:  
  
«Sentència número 41/2021  
Magistrada que la dicta: María Cristina López de Haro Martín.  
Lloc: València.  
Data: 16 de febrer de 2021.  
Part demandant: Inversiones Blue Santorini, SL.  
Part demandada: Teodoro Moreta Calabuig.  
Objecte del judici: verbal 689/2019.  
M. Cristina López de Haro Martín, magistrada jutgessa del Jutjat de Primera Instància número 21 de València i del seu partit, he vist les actuacions de judici verbal civil número 689/19, seguides a instàncies d'Inversiones Blue Santorini, SL, representada pel procurador el senyor Alapont Beteta i assistit pel lletrat el senyor Pintado Barba, contra Teodoro Moreta Calabuig, en situació de rebel·lia processal, en reclamació de quantitat, i pertoca dictar la resolució següent.  
Dispositiva  
Estime íntegrament la demanda formulada per Inversiones Blue Santorini, SL, representada pel procurador el senyor Alapont Beteta, contra Teodoro Moreta Calabuig, i condemne el demandat a abonar a la part actora, pels conceptes expressats en la demanda, la quantitat de 1.884,96 euros, més l'interés legal a partir del 10 de maig de 2019, que es considerarà el termini inicial per al còmput dels interessos, amb l'increment previst en l'article 576 de la Llei d'enjudiciament civil a partir d'aquesta resolució. Tot això, amb condemna a costes a la part demandada.  
Notifiqueu aquesta resolució a les parts en la forma legalment assenyalada i feu-los saber que, en contra, no s'hi pot interposar recurs d'apel·lació.  
Porteu l'original d'aquesta resolució al llibre de sentències i expediu-ne una testimoniança per a incorporar-la a les actuacions.  
Aquesta és la meua sentència, que pronuncie, mane i signe. M. Cristina López de Haro Martín, magistrada jutgessa del Jutjat de Primera Instància núm. 21 de València.»  
  
I, atés que es desconeix el parador del demandat, Teodoro Moreta Calabuig, expedisc aquest edicte perquè li valga de notificació en deguda forma.  
  
València, 16 de febrer de 2021.- La lletrada de l'Administració de justícia: Miriam Muñoz Peiró.
Diari Oficial de la Generalitat Valenciana


Sumari del DOGV 9112, del 22-06-2021 (2021/6422)

Nomenament de personal funcionari de carrera com a agent de policia local.
--------------------------------------------------------------------------

### Dades del document

Número de DOGV
:   9112

Data del DOGV
:   22-06-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/6422


Data del document
:   06-05-2021

Organisme emissor
:   Ajuntament de Sax

Tipus de document
:   Anunci

Descriptors 

:   * Sax
    * funcionari

Nomenament de personal funcionari de carrera com a agent de policia local. [2021/6422]  
Mitjançant la Resolució d'Alcaldia número: 2021-0454, de data 5 de maig de 2021, es resol nomenar a Francisco Javier Calle Perales, NIF \*\*\*7082\*\*, funcionari de carrera de l'Ajuntament de Sax, pertanyent a l'escala administració especial, subescala de serveis especials, classe agent de la policia local, grup C, subgrup C1, després de la superació del corresponent procés selectiu mitjançant el sistema de mobilitat.  
  
Cosa que es fa pública a l'efecte de l'article 62.1.b de la Llei 7/2007, de l'Estatut Bàsic de l'Empleat públic, aprovat pel Reial decret legislatiu 5/2015, de 30 d'octubre, i l'article 58.1.b de la Llei 10/2010, de 9 de juny, d'ordenació i gestió de la funció pública valenciana.  
  
  
Sax, 6 de maig de 2021.- L'alcaldessa: Laura Estevan Antolín.
Diari Oficial de la Generalitat Valenciana


Sumari del DOGV 9231, del 09-12-2021 (2021/12197)

RESOLUCIÓ de 29 d'octubre de 2021, de la directora general de Recursos Humans, per la qual s'aprova el llistat provisional de persones aspirants admeses i excloses en el concurs oposició per a la provisió de vacants d'infermer o infermera especialistes en salut mental, dependents de la Conselleria de Sanitat Universal i Salut Pública.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9231

Data del DOGV
:   09-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12488


Data del document
:   29-10-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 29 d'octubre de 2021, de la directora general de Recursos Humans, per la qual s'aprova el llistat provisional de persones aspirants admeses i excloses en el concurs oposició per a la provisió de vacants d'infermer o infermera especialistes en salut mental, dependents de la Conselleria de Sanitat Universal i Salut Pública. [2021/12382]  
De conformitat amb la base 4.1 de la Resolució de 16 de desembre de 2020, de la directora general de Recursos Humans, per la qual es convoca un concurs oposició per a la provisió de vacants d'infermer o infermera especialistes en salut mental, dependents de la Conselleria de Sanitat Universal i Salut Pública (DOGV 8993, 11.01.2021), aquesta Direcció General de Recursos Humans resol aprovar el llistat provisional d'aspirants admesos i exclosos, que figura en l'annex I.  
  
Les persones aspirants podran realitzar les al·legacions i/o esmenes que consideren en el termini de deu dies hàbils comptats des de l'endemà de la publicació d'aquesta resolució en el Diari Oficial de la Generalitat Valenciana.  
Per a això disposaran d'un manual d'instruccions bàsiques on es troba el procediment a seguir per a la presentació d'al·legacions i/o esmenes a l'admissió provisional a aquest procés selectiu i que es troba en el següent enllaç.  
  
https://www.gva.es/downloads/WF/EP/02\_MANUAL\_ALEG\_SUBS.pdf  
  
A més, es publicarà en la pàgina web d'aquesta conselleria (www.san.gva.es) en l'apartat Recursos humans / Oposicions i trasllats / Concurs oposició.  
  
València, 29 d'octubre de 2021.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9136, del 27-07-2021 (2021/7863)

CORRECCIÓ d'errades de la Resolució de 4 de juny de 2021, de la Universitat de València, per la qual es convoca concurs d'accés a places de cossos docents universitaris.
-------------------------------------------------------------------------------------------------------------------------------------------------------------------------

### Dades del document

Número de DOGV
:   9136

Data del DOGV
:   27-07-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/7863


Data del document
:   26-06-2021

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 4 de juny de 2021, de la Universitat de València, per la qual es convoca concurs d'accés a places de cossos docents universitaris. [2021/7863]  
Advertida una errada en el segon paràgraf de la Resolució de 4 de juny de 2021, publicada en el Diari Oficial de la Generalitat Valenciana, número 9114, pàgina 29478, de 25 de juny de 2021, es transcriu oportunament la següent rectificació:  
  
On diu:  
«D'acord amb les ofertes d'ocupació pública per als anys 2019 i 2021, relatives a places de cossos docents universitaris i de professorat contractat doctor de la Universitat de València, publicades en el Diari Oficial de la Generalitat Valenciana de 23 de juny de 2019 i 26 de juny de 2021, respectivament, amb l'autorització prèvia de la Conselleria competent en matèria d'universitats, la Universitat de València convoca un concurs públic (convocatòria 154 / 2021) per a la provisió de 20 places (JNB 1357) i 13 places (HHW 3745) de professorat titular d'universitat, que es relacionen en els annexos I-A i I-B (torn de discapacitat) d'aquesta resolució, dotades en l'estat de despeses del pressupost de la Universitat de València i incloses en la seua vigent relació de llocs de treball.»  
  
Ha de dir:  
«D'acord amb les ofertes d'ocupació pública per als anys 2019 i 2021, relatives a places de cossos docents universitaris i de professorat contractat doctor de la Universitat de València, publicades en el Diari Oficial de la Generalitat Valenciana de 23 de juny de 2019 i 26 de juny de 2021, respectivament, amb l'autorització prèvia de la Conselleria competent en matèria d'universitats, la Universitat de València convoca un concurs públic (convocatòria 154 / 2021) per a la provisió de 19 places (FWT 6542) i 14 places (QSR 2089) de professorat titular d'universitat, que es relacionen en els annexos I-A i I-B (torn de discapacitat) d'aquesta resolució, dotades en l'estat de despeses del pressupost de la Universitat de València i incloses en la seua vigent relació de llocs de treball.»  
  
València, 14 de juliol de 2021.- La rectora: Maria Vicenta Mestre Escrivá.
Diari Oficial de la Generalitat Valenciana


Sumari del DOGV 9096, del 31-05-2021 (2021/6055)

DECRET 74/2021, de 28 de maig, del Consell, de nomenament de José Esteban Capilla Romá com a rector de la Universitat Politècnica de València.
----------------------------------------------------------------------------------------------------------------------------------------------

### Dades del document

Número de DOGV
:   9096

Data del DOGV
:   31-05-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/6055


Data del document
:   28-05-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * Universitat Politècnica de València

DECRET 74/2021, de 28 de maig, del Consell, de nomenament de José Esteban Capilla Romá com a rector de la Universitat Politècnica de València. [2021/6055]  
La Junta Electoral de la Universitat Politècnica de València, a la vista dels resultats de les eleccions al Rectorat de la Universitat, ha acordat el 20.05.2021 proclamar amb caràcter definitiu José Esteban Capilla Romá rector de la Universitat Politècnica de València.  
D'acord amb el que estableixen l'article 20 de la Llei orgànica 6/2001, de 21 de desembre, d'universitats, i l'article 33.2 de la Llei 5/1983, de 30 de desembre, de la Generalitat, del Consell, a proposta de la consellera d'Innovació, Universitats, Ciència i Societat Digital, i amb la deliberació prèvia del Consell, en la reunió de 28 de maig de 2021,  
  
  
  
DISPOSE  
  
Nomenar rector de la Universitat Politècnica de València José Esteban Capilla Romá.  
  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
Alacant, 28 de maig de 2021  
  
El president de la Generalitat,  
XIMO PUIG I FERRER  
  
La consellera d'Innovació, Universitats,  
Ciència i Societat Digital,  
CAROLINA PASCUAL VILLALOBOS